**שיהאב-3** (בפרסית: **شهاب-3,** נהגה **שֵׁהוֹבּ-3;** באופן מילולי: "מטאור-3") הוא טיל בליסטי לטווח בינוני פרי פיתוח איראני, הראשון מסדרת טילי השיהאב האיראניים שמסוגל לפגוע בכל מטרה בשטח ישראל. הטיל בגרסאותיו השונות מסוגל לשאת ראש קרב של בין 700 ל־1,000 ק"ג וראש נפץ בלתי קונבנציונלי.

היסטוריה
--------

פיתוח טיל השיהאב-3 החל ב-1993, אחרי שטילי שיהאב-1 ושיהאב-2 נכנסו למבצעיות. בשונה מהטילים הקודמים בגרסה, השיהאב-3 פותח באופן מלא באיראן והוא מבוסס על הטיל הצפון קוריאני נודונג-1. ניסויי המנוע נערכו בשנת 1997, וטיסתו הראשונה של הטיל הייתה ב-1998 בניסוי שלא צלח, הטיל התפוצץ במהלך מעופו בשלב האחרון של הטיסה, דבר שגרם לתהיות במערב מחוסר ידיעה האם הניסוי כשל או שהפיצוץ היה מכוון. ניסוי שני נערך ביולי 2000 והוכתר בהצלחה. בספטמבר 2000 ערכה איראן ניסוי שלישי של השיהאב-3, אך הטיל התפוצץ זמן קצר לאחר השיגור. במאי 2002 ערכה איראן ניסוי נוסף, שהיה מוצלח. שר ההגנה האיראני עלי שמח'אני אמר שהניסוי שיפר את "העוצמה והדיוק" של השיהאב-3. ניסוי נוסף נערך רק חודשיים מאוחר יותר, ביולי 2002, והוכתר שוב בהצלחה.[דרוש מקור]

הטיל הפך למבצעי ביולי 2003, ועד מאי 2004 הצטיידה איראן ב-20 טילים, ב-9 בנובמבר באותה שנה טען שר ההגנה האיראני, עלי שמח'אני, שאיראן מסוגלת להכניס את הטיל לייצור סדרתי. ב-2007 טענו באיראן כי יש ביכולתם לשגר כ-600 טילים לעבר ישראל במידה וידרשו.

מאז מבצוע הטיל בוצעו בו ניסויים נוספים, שמטרתם לשפר את הטווח והדיוק של הטיל. ניסויים כאלו נערכו ב-2008, 2011, במסגרתו שוגרו טילים רבים והוכחה יכולת שיגור ממשגרים תת-קרקעיים, 2012 וב-2019.

מפרט סוגי טילי השיהאב
---------------------

על פי הערכות מודעיניות, לטיל השיהאב-3 הבסיס יש 2 גרסאות משודרגות, שיהאב-3A, שהחל פיתוח ב-2002, ו-שיהאב-3B.

| שם | כניסה לשירות | אורך | קוטר | טווח | דיוק | גודל ראש קרב |
| --- | --- | --- | --- | --- | --- | --- |
| שיהאב-3 | 2003 | 16 מטר | בין 1.32 ל-1.35 מטר | בין 1,350 ל-1,500 ק"מ | 450 מטר | 760, 987 או 1,158 ק"ג |
| שיהאב-3A | 2007 | 17.58 מ' | 1,500-1,800 ק"מ |
| שיהאב-3B | 16 מטר | כ-1930 ק"מ | כ-500 ק"ג |

נטען כי טילים רבים מתוצרת איראן מבוססים על טיל השיהאב-3, ביניהם טיל החורמשאהר, עימאד, קאדר וקאסד.

שימוש מבצעי
-----------

טווח מוערך של טילי השיהאב-3
ייעודו המרכזי של טיל השיהאב-3 הוא בהרתעה ותקיפה אסטרטגית לטווח רחוק. המדינות הנכללות ביכולת התקיפה של הטיל הן ישראל, ערב הסעודית, הודו וכוחות צבא ארצות הברית במזרח התיכון.

במספר מקרים איימה איראן כי תשתמש בטילי השיהאב-3 לתקוף מטרות בישראל אם ישראל תתקוף בשטחה או אם תתקוף את בנות בריתה, כגון סוריה. זמן המעוף של טיל שיהאב מאיראן לישראל הוא 11 דקות.

ב-31 באוקטובר 2023, במהלך מלחמת חרבות ברזל, שיגרו החות'ים מתימן לעבר מדינת ישראל טיל בלסיטי, כנראה "חאדר", שיפור של שיהאב-3, לטווח של כ־1,600 ק"מ והוא יורט על ידי מערכת "חץ 2" מעל הים האדום.

ב־9 בנובמבר 2023, במלחמת חרבות ברזל המורדים החות'ים מתימן עשו שימוש בטיל ממשפחת שיהאב-3, כנראה ב"חאדר", בירי לעבר ישראל, ומערכת חץ 3 יירטה את הטיל בהצלחה.

ב-14 באפריל 2024, תוך כדי מלחמת חרבות ברזל ועל רקע חיסול בכיר איראני קודם לכן, שיגרה איראן משטחה 120 טילי שיהאב 3. הטילים יורטו ע"י מערכת חץ 3 מחוץ לאטמוספירה והיוו הצלחת יירוט כבירה.

### תפוצה

* איראןאיראן איראן
* פקיסטןפקיסטן פקיסטן
* סודאןסודאן סודאן - עד לתקיפת מפעל "ירמוך"
* חות'יםחות'ים החות'ים בתימן – שיגרו טיל ממשפחת השיאהב מדגם "חאדר" לעבר ישראל

קישורים חיצוניים
----------------

ויקישיתוף מדיה וקבצים בנושא **שיהאב-3** בוויקישיתוף

הערות שוליים
------------

1. 1 2 3 4  שיהאב-3, באתר Global Security,‏ 5 בנובמבר 2007
2. 1 2 3 4  רויטרס, איראן: ביכולתנו לייצר כמויות של "שיהאב 3", באתר ynet, 9 בנובמבר 2004
3. ↑  נענע10, ועדת הבחירות הכריעה: מועמדות בן ארי ובן גביר לכנסת אושרה, באתר חדשות 13, 17 בספטמבר 2007
4. ↑  דודי כהן והסוכנויות, איראן ביצעה ניסוי בטיל "שיהאב 3" משופר, באתר ynet, 9 ביולי 2008
5. ↑  וואלה! חדשות‏, אירן תשגר מחר טילים ארוכי-טווח כחלק מהתרגיל במפרץ, באתר וואלה!‏, 31 בדצמבר 2011
6. ↑  וואלה! חדשות‏, אירן הציגה מתקן תת-קרקעי לשיגור טילים בליסטיים, באתר וואלה!‏, 28 ביוני 2011
7. ↑  וואלה! חדשות‏, אירן: "שיגרנו בהצלחה טילי שיהאב 3 וזילזאל", באתר וואלה!‏, 3 ביולי 2012
8. ↑  עמי רוחקס דומבה, איראן ערכה ניסוי בטיל שיהאב 3, באתר Israel Defense,‏ 29 ביולי 2019
9. 1 2  יוסי מלמן, מומחים: הטילים שהציגה איראן אינם חדשים ומתקדמים כפי שהיא טוענת, באתר הארץ, 10 ביולי 2008
10. ↑  אתר למנויים בלבד אנשיל פפר, הטיל מתימן לישראל: שיגור תקדימי, יירוט תקדימי, באתר הארץ, 2 בנובמבר 2023
11. ↑  יואב זיתון, "המסר - ישראל יודעת לתת מענה הגנתי בכמה זירות": היירוט ההיסטורי של "חץ 3", באתר ynet, 12 בנובמבר 2023
12. ↑  יובל אזולאי, הביצועים של טילי החץ במערכה צפויים להאיץ את מכירתם בעולם, באתר כלכליסט, 10 בנובמבר 2023
13. ↑  יואב לימור, יעד התקיפה בסודאן: מכולות עם אמצעי לחימה, באתר ישראל היום, 29 באוקטובר 2012

| איראןאיראן רקטות וטילים בליסטיים איראניים |
| --- |
| משתמשים | משמרות המהפכה האסלאמיתמשמרות המהפכה האסלאמית משמרות המהפכה האסלאמית • חזבאללהחזבאללה חזבאללה • חות'יםחות'ים חות'ים | סמל איראן |
| רקטות | M-302 • זלזאל (1 • 2 • 3) • נאזעאת |
| טילים בליסטיים | 

|  |  |
| --- | --- |
| טקטי (עד 300 ק״מ) | הורמוז 2 • חליג' פארס • טונדאר-69 • פאתח 110 • רעד • שיהאב-1 |
| טווח קצר (עד 1,000 ק״מ) | דזפול • זולפיקאר • סאמן • פאתח 313 • רעד-500 • קיאם-1 • שיהאב-2 |
| טווח בינוני (עד 5,000 ק״מ) | ח'וראמשהר • עימאד • עשוראא • פאז'ר-3 • קאדר-110 • שיהאב-3 |
| בין יבשתיים (5,000+) | BM-25 מוסודאן • סג'יל |

 |
| משגרי לוויינים | סאפיר • סימורג • קאסד |